Diari Oficial de la Generalitat Valenciana


Sumari del DOGV 1115, del 26-07-1989 (1989/814681)

RESOLUCIÓ de 28 de juny de 1989, del Director General de l'Institut Valencià d'Administració Pública, per la qual es convoca un concurs sobre Gestió en sol urbà, per a personal al servei de les Corporacions Locals Valencianes.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1115

Data del DOGV
:   26-07-1989

Secció del DOGV
:   AUTORITATS I PERSONAL

Número del document
:   1989/814681


Data del document
:   28-06-1989

Organisme emissor
:   Institut Valencià d'Administració Pública

Tipus de document
:   Resolució

Resolució del 28 de juny de 1989, del Director General de l'Institut Valencià d'Administració Pública, per la qual es convoca un curs sobre gestió en sòl urbà per a personal al servei de les Corporacions Locals Valencianes.  
Tot i complint el Programa d'Actuació per a 1989, de l?Institut Valencià d?Administració Pública en l'Area de Formació dirigida a les Administracions Locals Valencianes, i dins els diferents tipus d'activitats de formació, i concretament entre les emmarcades sota el títol «Cursos Monogràfics Urbanisme», correspon realitzar un curs sobre Gestió en sòl urbà, d'acord amb les bases següents:  
Primera  
Objectiu: actualitzar i perfeccionar els coneixements teòrics i pràctics del personal al servei de les Corporacions Locals Valencianes, els quals exerceixen llocs de treball relacionats directament o indirecta, totalment o parcial, amb la gestió urbanística.  
Segona  
Participants: Podrà participar en aquest curs el personal al servei de qualsevol Corporació Local que ocupe llocs de treball relacionats amb el contingut d?aquest.  
Tercera  
Contingut: les matèries a impartir versaran sobre els continguts temàtics següents:  
1. Problemàtica general de la gestió en sòl urbà.  
2. Innovacions tècniques per a la gestió del sòl urbà.  
3. Execució de la urbanització en sòl urbà.  
4. La valoració del sòl i edificacions.  
5. Concepte jurídic solar.  
6. Deure de conservació i adaptació al plantejament.  
7. Polítiques de rehabilitació i conservació del patrimoni.  
8. Operacions de reforma interior.  
9. Edificació forçosa i Registre Municipal de Solars.  
10. Responsabilitat patrimonial de l?Administració per actes urbanístics.  
11. Ordenances d'edificació i regulació d'usos.  
12. Pràctiques.  
Quarta  
Sol·licituds: les persones interessades hauran de formular sol·licitud mitjançant instància dirigida a l?Il·lm. Sr. Director General de l?Institut Valencià d?Administració Pública, d'acord amb el model Annex d'aquesta Convocatòria, el qual podrà presentar-se en l?Institut mateix, c/ Museu, 3. 46696- València, en els Serveis Territorials de la Conselleria d?Administració Pública d'Alacant (Avda. Aguilera, 1; 03975- Alacant) i Castelló de la Plana (Pça. Cardona Vives, 1; 12321- Castelló de la Plana), o bé en la forma prevista en l'Article 66.3 de la Llei de Procediment Administratiu.  
Les sol·licituds hauran d'acompanyar la corresponent autorització per assistir al curs de la Corporació, o responsable de personal de personal de qui depenga.  
Cinquena  
Termini: les sol·licituds hauran de presentar-se, com a data límit, el 25 de novembre de 1989.  
Sisena  
Quota d'inscripció: Les persones seleccionades seran notificades personalment de la seua admissió, fins i tot si fos necessari telefònicament, i realitzada aquesta, en forma definitiva, ingressaran en la Caixa d'Estalvis Provincial de València (Oficina Principal, Pça. del Mercat, 4; 46579- València), la quantitat de 14.000 PTA al compte corrent núm. 845.305.222.986.1528, a nom de Taxes IVAP, Conselleria d'Economia i Hisenda.  
Setena  
Lloc i data de celebració: el curs es celebrarà en els locals de l'Institut Valencià d?Administració Pública, c/ del Museu, 3; 46910- València, del dia 11 al 19 de desembre de 1989, en sessions de mati, amb una durada total aproximada de 28 hores, amb les corresponents classes pràctiques.  
Vuitena  
Participants i criteris de selecció: el número màxim d'assistents és de 40.  
Tindran preferència les persones que tinguen més antiguitat en els seus llocs de- treball.  
Cas d'haver excés de sol·licituds, es tindrà en compte el qui assistesca un major nombre de Corporacions Locals i també l'orde d'entrada en el registre d'aquelles. Igualment, es considerarà el que hi assistesquen Corporacions Locals amb problemàtiques de patrimoni històrico-artístic singular o centres d'interés susceptibles de protecció.  
L?Institut Valencià d?Administració Pública, a la vista de les sol·licituds presentades, procedirà a elaborar la llista definitiva de participants, d'acord amb els criteris anteriors.  
Novena  
Certificats: una vegada finalitzat el Curs s'expediran els corresponents certificats d'assistència o d'aprofitament, per a la qual cosa podran establir-se, si cal, les oportunes proves. El Certificat d?Assistència s'estendrà als qui acrediten la seua permanència en més d'un 90 per 100 de les hores lectives del curs.  
València, 28 de juny de 1989. - El Director General: Andrés Morey Juan.  
 ANNEX  
Curs sobre gestió en sòl urbà per a personal al serveu de les corporacions locals valencianes.  
Dades personals:  
En/Na:   
Adreça:   
Telèfon (treball)/ (particular)   
DNI:   
Dades professionals:  
Corporació Local on presta els seus serveis   
Situació jurídica  
Funcionari/a Contractat/da Habilitat/da Altres   
Unitat Administrativa   
Antiguitat   
SOL·LICITA prendre part en el curs de referència i declara, sota la seua responsabilitat, ser certes les dades consignades.  
Data i signatura. Autoritzat:  
 a d' de 1989,  
IL·LM. SR. DIRECTOR GENERAL DE L'INSTITUT VALENCIA D'ADMINISTRACIO PUBLICA